ผมโดนหมาที่เลี้ยงกัดอ่ะครับ แต่หมาซีดวัคซีนพิษสุนัขบ้าแล้ว ผมเคยซีดยาบาททะยักตอนป.4ตอนนี้ผมจะม.3จะเป็นไรหรอเปล่าครับ
สวัสดีค่ะ หากถูกกัดหรือข่วนโดยแมวหรือสุนัขอาจมีเลือดออกซิบ ๆ หรือออกเป็นหยด รวมถึงการถูกสุนัขเลียที่แผลหรือเยื่อบุตา ปาก และจมูก มีความเสี่ยงต่อการติดเชื้อพิษสุนัขบ้าโดยเฉพาะการถูกกัดบริเวณใบหน้า มือ ถือว่ามีความเสี่ยงมาก โดยเฉพาะเป็นไม่ทราบว่าสัตว์ที่กัดนั้นได้รับวัคซีนป้องกันโรคพิษสุนัขบ้าหรือไม่ หรืออาจจำเป็นต้องได้รับการฉีดวัคซีนอิมมูโนโกลบูลินในบางกรณีอีกด้วย ผู้ป่วยควรต้องรีบไปพบแพทย์เพื่อให้พิจารณาว่าควรทำการรักษาย่างไรแต่หากว่าสุนัขนั้น ๆ ได้รับวัคซีนป้องกันอย่างเหมาะสมมาก่อนก็อาจไม่จำเป็นต้องได้รับวัคซีนป้องกันโรคพิษสุนัขบ้า แต่ยังต้องได้รับการรักษาแผลที่เหมาะสม เพื่อป้องกันการติดเชื้อ เริ่มแรกควรทำความสะอาดแผล ด้วยสบู่และน้ำเปล่า หากมีความเสี่ยงในการติดเชื้อ แพทย์จะใช้ยาปฏิชีวนะรักษาร่วมด้วยรวมทั้งอาจต้องได้รับวัคซีนกระตุ้นบาดทะยักด้วย นอกจากนี้ยัง อาจเฝ้าระวังดูสัตว์ที่กัดว่ามีอาการติดเชื้อพิษสุนัขบ้าหรือไม่ประมาณ 10 วันสำหรับการได้รับวัคซีนป้องกันโรคพิษสุนัขบ้ามาก่อน ต้องได้รับอย่างน้อย 3 เข็ม จึงจะถือว่ามีภูมิต้านทานแนะนำว่า ควรต้องพบแพทย์เพื่อรับคำปรึกษา และให้การรักษาที่ถูกต้องต่อไปค่ะ